
O Volapükaflens Löfik ! 





Dekul dagik ekömon nogna. Yelod nog bal gaseda obsik efinikon. ab velod 
nulik votik suno oprimon. Spelob vemo. das ojuitols ninädi ota. Vilob danón flenis 
at. kels eyufoms obi dü yel pasetik. Binob ai danöfikün demü yuf somik. nen kel 
pükakaliet no ubinon so gudik. Danis ladöfik oles ! E reidanis obsik. kels 
elebonedons gasedi so fiediko. e kels spelabo olebonedons oni dònu. i danob 
ladöfiküno. bi nen reidans. no ubinon gased ! Danis e Glidis oles valópo !! 


1 dekul binon mul in kel zelobs Kritidazäli. Alikan obas lófobs zäli at. 
kolkomobs flenis e röletanis. kelis ba no elogobs sis tim lunik: ye veütiküno 
benokömaglidobs cili godik. kela leköm äcenon voli obsik. In lån obik kanitoy 
Kritidakaniti jönik dö zifil Betlehem. kó hicil at pamotom. Ekö noats kanita kobü 
liänem balid Liànems votik kanoy tuvón su pad züldegkil. Kanitobsös kobo tü 
Kritidazál ! 


n V S rk. 
L O zi smalk dt Ee -éie-hem me s&i-lo se-at- oil 

ko- ve sip de - pik, nen-drč-mik, sls mufons be-i el. 
E 

A-b da süt dæzgik ol- ik ni ~don le- hit edip iki 
== === ——— == = 





Spels e dreds ye- læs nen fin, ek- kolkëöm së-pik! 


Valikosi Gudikun oles sedom 





(> 

LÄRNOD FOLDEGVELID 
DIL BALID : SANAN, TUTISANAN E PÓTEK 


If tuts olik dolons, mutol golón ad konsälidön tutisanani. Tutisanan 
oplomom ud otirom (ud: osctirom) tutis u cügatutis ma stad in kel binons. 


Valemo if senol misauni, mutol konsälidön sanani. Kanol golön lü om dü 
spikotamadüp omik, ab if labolöv fifi mödik, kanolóv koedön kómón omi lü dom 
olik, teiko dubä latoenol omi len telefonaparat. Sanan odunom ole säkis anik dö utos, 
kelosi senol, odalogom linegi olik, odoatom pebi olik ed ovestigom oli löliko. Ven 
ulonülom diagnodi, obüdülom ole lekäli ed ogivom ole rezäpi. 


Pos atos ogolol lü pótek ed obegol pötekane ad mökön medini, keli sanan 
cbüdülom. Büä lüvol pöteki, mutol betikön, va neodol dinis votik sevädik, bi us 
tuvoy valikosi. Kanol remön laspirini, nugveti, bismutinakiemotis, yodinakiemotis, 
kinini, puinis e vitaminis. Zuo kanoy remön neodotis aldelik äsä tutapesti, sobi, 
kefis, jeifaneifis e jeifómis e kosmetamedis ti valikis. 

TEE 


z 
DIL TELID : KONSÄL 
Deli gudik ! o söl : <Wauricio>! ... Lio stadol-li demü malàdüls olik? 


Stadob aiplu badikumo.  Jinos lü ob, das labob malädis valik datikovik: nenslip, 
kapadol. bäkadol, midicet, stuen e stomägadol. Badikünos binon, das ekoldätikob, 
gug obik dolon e kögob e snidob [= binob kögöl e snidöl] laiduliko. Enu ätifalob su 
pärunaveg e pö fal eviodob joti detik oba, ed emiyoinob futi obik. Ven golob 
tumödo. fenikob sunädo. Brefo. labob seni. das binob plu deadik. ka lifik. 


Pidob osi vemo, o flen! ab spelob, das val at binon - la magäl rafinik. Logobsös, kisi 
vestig dajonon! Lineg... Natemolós dibiko, begö! Luegs binons gudiks. Lad 
jäfidon gudiko. Logobsös pebi! Bosilo vifiko . . . Utos, kelos defon pö ol, o söl : 
<Mauricio>! binon, das neodol takädi. No mutol vobön so mödiko. Ogivob ole 
rezäpi at e konsälob ole, das fölol diäti at. Sumolös medinis at nenropiko, takädolös 
dü düps nemu kils aldelo, fidolös saidiko, pato härbatis e flukis, ab miti nemödik. 
Vitolös liköri, ed if mögos - la pö ol, nedunolös smöki dü muls tel u kils. If dunol 
atosi valik, garanob ole, das ünü vigs kil u fols, ostadol gudiko ä sauniko. 

PLI 





ALIK (XIV. 


FA ANTOINE DE SAINT-EXUPÉRY 





Planet lulid äbinon vemo bisarik. Äbinon smalikün valikas. Us 
ädabinon te spad saidik ad pladön sütalantäri e lantärifilidani. Plin 
smalik no äplöpom ad plänön oke diseini lantära e lantärifilidana, seimo 
in sil, su planet nen dom, ni pöp. Ye äsagom oke it : 

"Ba man at binom tatikälik. Ye binom läs tatikälik ka reg, ka 
lupleidan, ka büsidan e ka ludrinan. Nemuiko vob oma labon sinifi. 
Ven filidom lantäri okik, binos äsif motomöv steli pluik bal, u flori. Ven 
kvänom lantäri oka, atos slipükon flori u steli. Binos jäf vemo plitülik. 
Binos vero frutik, bi binos plitülik." 

Ven ärivom planeti, äglidom lestümiko filidani : 

"Deli gudik ! Kikodo änu ekvänol - li lampäri olik ?" 

"Binos büd," ägespikom filidan. "Deli gudik !" 

"Büd, kis binos - li ?" 

"Binos ad kvänön lantäri obik. Soari gudik !" Ed ägefilidom oni. 

"Ab kikodo änu edönufilidol - li oni ?" 

"Binos büd," ägespikom filidan. 

"No suemob osi," äsagom plin smalik. 


"Dabinon nos ad suemön," äsagom filidan. "Büd binon büd. Deli 
gudik !" 


Ed äkvänom lantäri okik. 
Poso äkluinom flomi oka me pokasärvätül labü kvadüls redik. 


"Dunob is cali jeikik. Büo äbinos tikälik. Äkvänob gödo ed 
äfilidob soaro. Ilabob reti dela ad takädön, e reti neita ad slipön." 





"E sis tim et, büd ecenon - li ?" 


"Büd no ecenon," äsagom filidan. "Kuratiko ekö dramat. Da yels 
planet etulon ai vifikumo, e büd no ecenon." 


"Kludo - li ?" äsagom plin smalik. 


"Kludo anu dunon tuli a minut. No plu labob igo sekuni bal 
takäda. Filidob e kvänob balna a minut !" 





"Atos binon muadik ! Dels lä ol dulons te minut bal !" 


"Atos leno binon muadik," äsagom filidan. "Ya mul bal 
epasetikon sisä espikobs ode." 


"Mul bal - li ?" 

"Si! Minuts kildeg. Dels kildeg ! Soari gudik." 

Ed äfilidom lantäri. 

Plin smalik älogedom omi ed äplidom filidani at, kel äbinon so fiedik 
tefü büd. Ämemom solamodonikamis, kelis om it büo ägolom ad sukön, 
tirädölo stuli okik. Ävilom yufön fleni okik : 

"Sevol - li ? . . . sevob modi ad takedön ai ven ovilol dunön osi . . . " 

"Ai vilob dunón osi," äsagom filidan. 

Bi kanoy binón, otüpo, i fiedik i trögik. 

Plin smalik äfövom : 

"Planet olik binon so smalik, das züol oni me steps kil. Te omutol 
stepón saido nevifiko ad kanön blibön ai dis sol. Ven ovilol takedón, ostepol 


e del odulon so luniko äsä ovilol osi." 


"Atos no födon obi módo," äsagom filidan. "Utos, kelosi plidob in lif 

binon slipón." 
"Atos no binon gönik," äsagom plin smalik. 
"Atos no binon gönik," äsagom filidan. "Deli gudik !" 
Ed äkvänom lantäri okik. 


"Etan," äsagom oke plin smalik, du äfövom fagikumo tävi oka, 
"etan penestümomöv fa alikans votik - fa reg, fa lupleidan, fa ludrinan, 
fa büsidan. Ye binom balikan, kel no jinom binön smilöfik. Ba binos, bi 
jäfikom me din votik ka ok it." 


Ädunom seifi pida ed äsagom oke nogna : 


"Etan binom balikan, keli ekanoböv beflenikön. Ab planet oma 
binon mödo tu smalik. No dabinon spad saidik pro tel... " 


Utos, kelosi plin smalik no äriskom ad koefön, äbinon das 
äpidom planeti benedik at, patiküno kodü solamodonikams mil 
foltumfoldeg a düps teldegfol ! 

KRITIDAKAN. 


O zif smalik di Be-tle-hem, mu stilo seatol ! 

Love slip dibik, nen-dri-mik, stels muf-ons bei ol. 
A-b da süts dagik ol-ik ni-don lelit laidüpik: 

Spels e dreds yel-as ne-n fin - ekó kol-kóm süpik ! 


O gödastels vokäd-olsöd kobo motedi godik, 

E Godi regik lob-olsód, püdi menefe valik; 

B-i Kristus pemoton ela María, e lópo lekolköm 
Silananefa ga-lädon du mens slipons da leköm. 


Seiliko, seilik-üno, Legivot pagivon, 

E God gevom lad-es m-enik süla benedi - Leson! 
L-il nonik li-lon le-kómi süpik - in sinavol te kom 
Mükölanas, ma-nes so-mik Kristus y-a nükómom. 

TÄVAVENTÜR IN LAPÄN (VII) 
FA KARL MAY 


No ädälob osi ome ed äbüdob ad givön obe luklöfi hitüpaklota 
bäldik. Aluimükob ati ed ätänädob oni su svel. Bi ävilob dónu 
luimükön sveli pos tim brefik, no äseitob dönu fladili ini tävasäk, ab 
älumufob oni näi ob ini sigayeb seadöpa obik, dat äkanob - la nefikulo 
e vifikumo sumön oni. 


"Átye, lio ekömol ini slitod ?" 
ANète yunik nu äsäkom, kel äyufon nuläli valikanas me säk at. 


Bäldan äseilom du timil, täno ägespikom : "No säkolsöd obi. 
Latikumo olilols osi !" 


Ämutobs lobedön büdi at, do no äkanob suemön, kikodo 
ärefudom nüni pedabegöl, keli fümiko imeritobs me savam oma. Om it 
ädesirom nu ad sevön, lio berayag pifinon e dinäd kinik ivokon obis ad 
yufön omi. Älilom nunodi obsik e ven pinunom, das ninäms bera ai 
nog äbinons in vat hitik cafa, äbüdom, das sumoy elis nipè (= neifs) e 
das primoy sunädo lefidi benosmekik. 


Mot Snyära äsumof ninämis se caf ed äseitof onis ini küirajeled 
okik, kela nid nesmufik äkoedon rätön utosi, kelos ya in ot 
de-se-pekluinos - la. Us päseakötons - e jafäbs manik, vomiks e 
dogiks älabons nu däli ad sumön atosi, kelosi ävilons. 


Tefü ob, ob älabob läbi ad padünön fa Marya jönik. Äbinof daut 
bäldikün ela Pent, älabof lifayelis ba teldegkil ed äjinof efärmükön obi 
ini lad okik ya vemo fleniko du dels degfol steba obik in ludom oka. 
Äbinof te saidiko gretik, das äkanof golön dis lams oba; älabof paunis 
tel pina in herem e kvadapuidis kildeg picinaleüla su cigs okik; lips ofa 
äsmililons vidü zimmets degtel; nudil äsümon lü vaälanötil e logils ofa 
kodü nifanid laidik ikósómükons okis ad logedilön äs mugil, logedilam 

kelik ämekon in lad negaledik oba magädi, kel no äkanon pakalön me 
logarits. 


Äseatirülof dilis gudikün, kelis škanof savön pro ob se tuts 
dogas ed ästeigof onis me tara-rosada-doatils bigik oka ini mud obik, 
kel nensekiko oki 'äzänädon pödio'. Pals plido älülogons cogedi 
lotidiälik at, e te äkanob skeapön lelufulükami konfidik at ad golön du 
tim brefik foi dom ad dönu reigön noganis dicetäma obik. 


% % % % X X X X X X X x< x 
KRITID NEGLÖMOVIK 


Äbinon vig bü Kritid. Els Hektor e Katerin älogedons redagugüli, kel 
äseadon su kiud, e kel äkaniton se lad fulik. Böd jönik at äbinon äs tof bluda fo 
pödaglun nifa levietik. 


"Binob so fredik," äsagof jiel Katerin. "Kanob töbo stebedön vigafini." 


"Ab vigafin okömon büä osevol osi," egespikom hiel Hektor. "Dels ya 
Nitons." 


Ezibradom ofi ed älogom löfiko ini logs ofik, kels änidons fredo. 


Els Hektor e Katerin äbinons matans nulik. Pro ons tim at äbinon äs drim. 
Ab no äkanoy sagön otosi demü blod hiela Hektor e sör jiela Katerin. Id ons 
imatikons bü yels za tels, ed älabons nu soni yunik nemü Con. Bü muls kil, mot oma 
imotof dauti, kel ideadof pos brefüp. Mot äbinof ditretikün ed anu äbinof in diläd 
patik malädanöpa, kiöp fat ävisitom ofi aldeliko. Id om äbinom kofudik. no te kodü 
mimoted, ab kodü hiel Conül, kel no ujuitom Kritidazäli bevü famülans ün yel at. 
Sekü atos, isäkom blodi yunikum oka, va el Conül ókanom lifädön Kritidazäli lä om. 
Rajan äbinon, das Hektor ökolkömom Conüli in nibudastajon ün zädel tü düp kilid 
poszedela. 


Fino zädel ekómon, e tü düp tel e lafik, ekö Hektor in tood okik, kel 
älükömom lü stajon. Ünü minuts deg nibud äpubon. Bal pos votik tävans estepons se 
nibud. pläamü Conul. Kö binom - li? Hektor no äsevom kisi dunön. Äbespikom 
joföri, kel ilesiom, das nibud at äbinon lätikün dela. Hektor favik ätelefonom eli 
Katerin 

"O löfäb obik. el Con no ekómom in nibud !" 
"Kömolös lomio, Conül binom is ko fat oma !" 
Hektor töbo äbinom po stiraluib, ven elilom eki ta vitür tooda noköli. 
Ätülom sunädo kapi okik, ed ekö man lifayelas zao kildegas, kel äsmilülom lü om 
koteniko. 
Hektor ämaifükom vitüri. 


"Glidis, o Hektor ! Lio stadol - li ? Logön oli pos yels so mödiks binon 
blesir gretik. Eglömol - li obi ?" 


Hektor älelogom logedi omik dü tim anik. 
"No binol - li et Cakül, kel äbinom flen cilüpa obik ?" 
"Si ! Ed esludob ad visitón flenis anik is dü Kritidazäl." 


"O läb kion !" evokädom Hektor. "Kómolós lä ob büä ogetävol lomio. 
Jimatan obik obinof fredik ad sevädükön oli. Ekö ladet e telefonanüm obiks. Mutobs 
dönuön flenöfi obsik !" 


Nu Hektor äspidom lomio, kö Katerin, blod omik - e Conül ästebedons 
omi. 


Jinos, das blod evisitom, äsä äkösömom, jimatani oka, ed eflagof omi, das 
äblibom lunikumo ko of, bi äbinof so däsperik. Sekü atos, blod ela Hektor inerivom 
nibudi. Seko ivabükom soni om it, ab no ilükömom lü dom pötatimo. Ab ämutom 
lomiotàvón sunädo, e ko drens in logs, Conül eleditom omi. 


Dels sököl no äbinons fasiliks pro Hektor e Katerin. Conül äbinom dreniälik 
kodü mot malädik, ab pianiko esevedikom löfi e käläli, kelis ästürons Hektor e 
Katerin bundano sui om. 


Äpledons kobo in nif mödo; Hektor imekom slifómi ad plidón Conüli, e tü 
Kritidasoar ägolons lü glüg ad komön in Kritidamäsäd zeneitik. 


Pädan äbinom flen gudik elas Hektor e Katerin, ed äkolkömom onis in 
glügavestibül. 


Soari gudik !" eglidom onis, " e kim binom - li, pädänan nulik oba ? 
"Nem oma binon Conül." egespikof Katerin. 
"E kisi vilol - li getön pro Kritid. o Conül ?" 
Pul smalik älogedom pädani ko drens in logs. 
"Vilob te din bal," esagom. "Vilob, das motül oba osanof suno." 
Pädan äpladom nami sui jot pula yunik. 


"Ün soar saludik at," egespikom, "olofob mäsädi atasoarik pro motül olik; 
God binom miserik, ed obenedom ofi." 


Pos mäsäd ägegolons lomio in nif bei nifaman, keli büo Hektor e Conül 
idunoms fo dom. 


Büä egolons lü bed, Hektor e Katerin egivons ele Conül jokoladis, bukilis tel 
€ tren smalik ko vabs kil. 


"Kritidazäli läbik ole." esagons kobo. 
"Danis, danis mödikün ole," evokädom, pestigedölo. 


Ün vig sököl, cliloy nokami ta yan doma. Conül emaifükom yani, e no 
äkanom kredön logis: us ästanons pals omik. 


"O motül ! o fatül !" evokädom ai dönu. 

Pos smils e drens e koled gudik, Conül eleditom elis Hektor e Katerin. 

Naedü at, ekö Katerin, kel ädrenof boso. 

"Dels ya eflitons." esagof, "neai oglömob omi, kel eläbükom obis so mödo!" 
Conül ekidom ofi. "Onemob oli Kritidamotüli obik.” E lü Hektor : "Ol obinol i 
Kritidafatül obik." 


Hektor ezibradom eli Katerin, ekidom ofi ed egespikon : 

"Ba suno olabobs cili lönik. Kim sevom - li osi ?" 

Ab nokami nulik eliloy ta yan doma, kel eropon vödis oma. 

Emaifükom yani. Hiel Cak ästanom us. 

"Glidis." esagom, "spelob, das no ekómob ün tim nepötik." 

"Benokömo !" eglidom omi Hektor. "Ga ekómol ün tim pötikün !" 

Jiel Babü/ äsäkof jifleni oka bölädöli, eli Lren, kiüp äbinon motedadel 
ofik. Pos timül, el Liren ägespikof : "Edelo älabob lifayelis zül ed ün yel 
okömöl olabob lifayelis degtel." 

Kanol - li yufön jieli Babü/ad tuvedön sökölosi : 

a) Dät kinik äbinon - li, ven jiel Babü/ äsäkof jieli Liren ? 

ä) Kin binon dät motedadela jiela //ren - li ? 

b) Lifayelis liomödotik labof jiel Ziren - li ? 
ee o oe o 0 oo oo o oo o oo ooo ooo... 

If jiel Lean binof sör hiela Pulion, 

ed if jiel Karion binof sör hiela Rupert ; 

if jiel Ju/id binof sör hiela Klarenod, 

ed if jiel Doris binof sör hiela Esaud ; 

kif binof sör hiela Louis - li ? 

Binof u jiel Mauad, u jiel Liren, u jiel Klarad, u jiel Lear - jikel - li ? 

@ e e oe 0 0 ooo oo oooooooooo oo ooo... 

Ün vedel alik e begü publüganef maifükoy potabüri at. Us kanoy 


dalogön no te bükotis ed elis 'collage' nulikün ela Zerem E/E *, ab i potodis se 
vol lölik, igo magodanunodi se el "Volapükistan." 

POTABURS TEL 


Ün yel 1898 älelilom hiel Michael Schobinger - posröletan 
lalkimanas gretik - vokädi golda. Äpromom penedis vigik sa fiedi 
laidüpik matirajanane omik, jiele Anna Holli, ed ämotävom de St. 
Gallen lüodü el Klondike. 


Boso büikumo ün yel at potöp nulik pämaifükon ladetü 
Linsebühlstr. 77 in zifil St. Gallen. Ti ün del alik äkömof posbinükan ad 
seividön, va ikömon pened de löfäb ofik. Ai ästebedof nenseko. Fino 
potal, hiel Lorenz Ruschtiner, äkonsälom ofi ad penön it ome. Ladet: 
Michael Schobinger, Dawson City, Klondike, Ziläk Yukon, Kanadän. 


Anna Holli ästebedof, ab nenseko. Muls äpasetikons. Ün florüp 
yela 1901, po yels ti kil stebeda, el Lorenz Ruschtiner, potal, ámatükom 
eli Anna Holli. 


m... . s... Ñ 


Tü del balid dekula ün yel 1900 id ämaifükoy potópi nulik in 
Dawson City. Va el Michael Schobinger föro ästanom fo giját potöpa 
at; va jenöfiko fóro ápenom ele Anna Holli, e kis äjenos penedes ofa - 
valikos binos nefümik. 


Potóp bäldik in Dawson City binon temunod goldidasuka tó el 
Klondike. I labon rouli potóp bäldik in St. Gallen, i panemöl "Pospotóp" 
- as lebür büköpa ela Zerem E/E * e bükamagavöp nemü "Point Jaune" 

(= Pün Yelovik). Stitode at flekons okis lekanans ko potods, kels 
binons fikuliks ad blünön. Pospotöp at kälon sedotis, igo ven ats 
pölavegons, e ven mutoy sukön ladetäbis, igo in kaseds difik. 


Kobovobü sedans, el Zerem E/E * dabükon potamäkis me nam 
pebükölis, büköp "Point Jaune" magodon plakatis tefik e potakadis me 
gavots di el linoleum e boadagavots. Suvo sed potodas juitabiko 
pazälon züamöpü potöp bäldik. 

Bükamedöm jäfedas at - pakobosumöl as 'Pospotim' - binon 
"Vigagased" - pübot binädöl me bled bal, kel padunon lölöfiko me nam. 
Pospotabled at pubon semikna e nunon publüganefe tefü proged dunikama: 
me vestigs dö pödagluns 'Pospotima', me datuvülam späkanafas, me nunods 
dö literat tö el 'Kap Hoorn' e me keblünots dö spikotadins votik, kels binons 
saidiko volaveütiks ad paseidön me plumb. 


Segivots in püks tsyegik e yapänik papreparons. 


Anu vestigs Vigagaseda padedietons blibe spoda, kel kobo ätanon 
potöpadeseitis in St. Gallen e Dawson City: Desin fikulik, kel luveratiko te 
kanon padamütön sekaliegiko me dunamod di 'Pospotim'. Siämü at, dabin 
jenavik pösodas Michael Schobinger, Anna Holli e Lorenz Ruschtiner binon 
nos ab nilud redakanefa. 


Martin Amstutz (Pospotöpal) 
* El Zerem E/E davedon se ninagrup lekananas nemü Zerem, kel äkolkömon 


in lödöp ela Obere Hofstatt, Klosterviertel, St. Gallen; sevabo in dom, kióp 
famül stimabik Schobinger älödon. Tonats E/E sinifons : Editions/Emissions. 








